Tegemist on  emotsionaalse looga supermodell Waris Diriest, kelle uskumatu elusaatus viis Aafrika kõrbest rahvusvahelise moemaailma staariks. 1998. aastal šokeeris supermodell Waris Dirie avalikkust autobiograafiaga, kus kirjeldas elu Somaalias ja rääkis esimesena avalikult, kuidas sealsed tüdrukud peavad enne viieaastaseks saamist läbi tegema põrgulikult valusa ja eluohtliku suguelundite ümberlõikamise. Raamatut on praeguseks müüdud enam kui 11 miljonit eksemplari.